4.

Se introduc articolele 7a și 7b, după cum urmează: „Articolul 7a Extinderi și modificări importante ale AMI (1) Extinderile și modificările AMI sunt considerate importante dacă îndeplinesc una dintre următoarele condiții: (a) intră în una dintre categoriile de extinderi descrise în anexa III partea I secțiunea 1; (b) intră în una dintre categoriile de modificări descrise în anexa III partea II secțiunea 1; (c) duc la o variație în valoare absolută de 1 % sau mai mult, calculată pentru prima zi lucrătoare de testare a impactului extinderii sau al modificării, a uneia dintre valorile de risc relevante menționate la articolul 364 alineatul (1) litera (a) punctul (i), la articolul 364 alineatul (1) litera (b) punctul (i), la articolul 364 alineatul (2) litera (b) punctul (i) sau la articolul 364 alineatul (3) litera (a) din Regulamentul (UE) nr. 575/2013, care are legătură cu domeniul de aplicare al modelului AMI relevant la care se referă valoarea riscului și care poate avea drept rezultat oricare dintre următoarele: (i) o variație de 5 % sau mai mult din suma valorilor riscului menționate la articolul 364 alineatul (1) litera (a) punctul (i), la articolul 364 alineatul (1) litera (b) punctul (i), la care se aplică factorii de multiplicare (mc) și (ms) conform articolului 366 din Regulamentul (UE) nr. 575/2013, la articolul 364 alineatul (2) litera (b) punctul (i) și la articolul 364 alineatul (3) litera (a) din Regulamentul (UE) nr. 575/2013, și cerințele de fonduri proprii în conformitate cu capitolele 2, 3 și 4 titlul IV din regulamentul menționat, după caz, calculate la nivelul instituției-mamă din UE sau, în cazul unei instituții care nu este nici instituție-mamă, nici filială, la nivelul instituției respective; (ii) o variație de 10 % sau mai mult a uneia sau mai multora dintre valorile de risc relevante menționate la articolul 364 alineatul (1) litera (a) punctul (i), la articolul 364 alineatul (1) litera (b) punctul (i), la articolul 364 alineatul (2) litera (b) punctul (i) sau la articolul 364 alineatul (3) litera (a) din Regulamentul (UE) nr. 575/2013, care are legătură cu domeniul de aplicare al modelului AMI relevant la care se referă valoarea riscului. (2) În sensul alineatului (1) litera (c) punctul (i) și în conformitate cu articolul 3 alineatul (2), impactul oricărei extinderi sau modificări se calculează ca cea mai ridicată valoare absolută, în perioada menționate la alineatul (4) din prezentul articol, a unui raport calculat după cum urmează: (a) la numărător, diferența dintre suma menționată la alineatul (1) litera (c) punctul (i), cu extindere sau modificare și fără extindere sau modificare; (b) la numitor, suma menționată la alineatul (1) litera (c) punctul (i), fără extindere sau modificare. (3) În sensul alineatului (1) litera (c) punctul (ii) și în conformitate cu articolul 3 alineatul (2), impactul unei extinderi sau al unei modificări se calculează ca cea mai ridicată valoare absolută, în perioada menționată a alineatul (4) din prezentul articol, a unui raport calculat după cum urmează: (a) la numărător, diferența dintre valoarea riscului menționată la articolul 364 alineatul (1) litera (a) punctul (i), la articolul 364 alineatul (1) litera (b) punctul (i), la articolul 364 alineatul (2) litera (b) punctul (i) sau la articolul 364 alineatul (3) litera (a) din Regulamentul (UE) nr. 575/2013, cu extindere sau modificare și fără extindere sau modificare; (b) la numitor, valoarea riscului menționată la articolul 364 alineatul (1) litera (a) punctul (i), la articolul 364 alineatul (1) litera (b) punctul (i), la articolul 364 alineatul (2) litera (b) punctul (i) sau la articolul 364 alineatul (3) litera (a), fără extindere sau modificare; (4) În sensul alineatului (1) litera (c) punctul (i) și al alineatului (1) litera (c) punctul (ii), rapoartele menționate la alineatele (2) și (3) se calculează pentru o perioadă a cărei durată este cea mai scurtă dintre valorile de la literele (a) și (b) următoare: (a) 15 zile lucrătoare consecutive, începând cu prima zi lucrătoare de testare a impactului extinderii sau al modificării; (b) până în ziua în care calculul zilnic al oricăruia dintre rapoartele menționate la alineatele (2) și (3) duce la un impact egal cu sau mai mare decât procentajele menționate la alineatul (1) litera (c) punctul (i) sau la alineatul (1) litera (c) punctul (ii). Articolul 7b Extinderi și modificări ale AMI care nu sunt considerate importante Extinderile și modificările aduse AMI care nu sunt importante, dar trebuie notificate autorităților competente în conformitate cu articolul 363 alineatul (3) al doilea paragraf din Regulamentul (UE) nr. 575/2013 se notifică după cum urmează: (a) extinderile și modificările care intră sub incidența anexei III partea I secțiunea 2 și partea II secțiunea 2 se notifică autorităților competente cu două săptămâni înainte de punerea lor în aplicare prevăzută; (b) toate celelalte extinderi și modificări se notifică autorităților competente după punerea lor în aplicare, cel puțin o dată pe an.”